《登寝浦寺楼用东坡横翠阁诗韵》
清代·李超琼

西堤三三横，东堤两两纵。层楼踞堤上，览尽湖天容。

湖天莽青苍，空阔疑无物。惟有白杨花，飞飞扑人额。

人生百年安可期，此湖往事诚堪悲。城郭人民一朝尽，过之使我攒双眉。

绿波空自年年好，佛像也如人易老。桑田沧海不须哀，宁知水底非楼台。

钟声若解谈天宝，便向湖心捉月来。

作者简介：清四川合江人，字紫璈。同治十二年举人，历官阳湖、江阴。光绪三十三年任上海知县，有循声。公余喜赋诗，书法纵横洒落，别有意趣。有《石船居诗集》。